Biedrības „Latvijas Profesionālo aktieru apvienība
vienotais reģ. nr. 40008081885
Padomes sapulces protokols Nr. 3.(3)

Attālināti ZOOM platformā, 16.12.2024. 13.00.

Sapulcē piedalās Padomes locekļi: I. Pukinska, R. Vazdika, K. Znotiņš, J. Herbsta, G. Andžāns, K. Kārkliņš, A. Jaunzeme, K. Veinšteina, D. Šiliņa, Kultūras ministrijas pārstāve Ilona Pētersone un Valdes loceklis J.Johansons.

Nepiedalās J.Kronis, M.Bērziņa.

Sapulces vadītājs: Kaspars Znotiņš (Padomes priekšsēdētājs)
Protokolists: Diāna Kondraša
Darba kārtībā:
Informācijas:
a) par izpildītājiem šogad pārskaitītām summām;
b) par NA un PP tāmju apstiprināšanu;
c) par līdzekļu norakstīšanu;
d) par J.Johansona komandējumu uz Tallinu;
e) par LaPAA auditu par 2024. gadu.
1.    	LaPAA budžeta izpilde 11 mēnešos, izdevumu komentāri un LaPAA budžeta projekts 2025. gadam.
2.    	Izmaksas padomes locekļiem un par prēmijām darbiniekiem.
3.    	Par izmaiņām LaPAA noteiktajos minimālajos tarifos no 2025. gada.
4.    	Par 2025. gada kopsapulces sasaukšanu, tās formu un vietu.
5.    	Par līguma slēgšanu ar Igaunijas Aktieru Savienību un līguma nosacījumiem. Līgums vai vienošanās?
J.Johansons informē:
a) 2024. gadā izpildītājiem nesēju atlīdzības līdzekļi uz par raidīšanu LR, LTV  izmaksāts EUR 83 323, ieskaitot IIN;
b) Akka/laa iesniegusi apstiprināšanai tāmes. Nesēju atlīdzības tāme palielinājusies minimāli, patapinājuma tāme samazināta par 12 tūkstošiem. Valdes loceklis parakstīja tās, jo bija steidzīgi jāparaksta. 
c) Maijai Eglīte izmaksāta atlīdzība uz kontu Luminor bankā, kas vairs nepastāv. Vienu daļu summas baka atskaitīja, bet otro daļu aicināja vērsties Swedbank AS. Tā norādīja, lai līdzekļus prasa saņēmējam. Bet M. Eglīte nav saņēmusi šos līdzekļus, tos Luminor AS vienkārši piesavinājusies. Tiesvedība pret banku būtu ilgstošs un dārgs process, tādēļ valdes loceklis nolēma ar rīkojumu līdzekļus EUR 60,18 vērtībā norakstīt. Redzēsim, ko teiks revidente.
d) Igaunijas aktieru savienība izteikusi priekšlikumu slēgt līgumu starp abām organizācijām, jo viņu darbībai pārmet, ka nav savstarpējās sadarbības. J.Johansons devās komandējumā uz Tallinu, lai pārrunātu līguma nosacījumus. Piedāvātais projekts saņemts tikai vakar, tādēļ nav izdevies to vēl pārtulkot.  
e) [bookmark: _GoBack]Februārī zvērinātā revidente Nellija Pagrabniece piekritusi veikt auditu par 2024. gadu. Padome apstiprina zvērināto revidenti.
f) Kopā ar vairākiem Padomes locekļiem notika tikšanās ar LaIPAs pārstāvjiem. 

LaPAA Padome nolemj:
1. Apstiprināt budžetu 2025. gadam pēc iepazīšanās ar izpildi 2024. gadā (skat. pielikumā). 

2. Izmaksāt prēmiju algas apmērā par gada rezultātiem menedžerei Diānai Kondrašai, grāmatvedei Ivetai Bagonei un valdes loceklim Janusam Johansonam.

3. Iekšējā vienošanās paredz, ka tarifus LaPAA ceļ reizi trīs gados. Pirms diviem gadiem tika celti tarifi reklāmas sadaļā, bet nākamajā gadā - pārējās sadaļās. Tā kā pie jaunā tarifu formulējuma reklāmas sadaļā ar dažādo mediju veidu papildus izcenojumu, samaksa aktieriem ir pieaugusi, Padome lemj tarifus nemainīt līdz nākamajam gadam. Padome aicina aktīvāk izskaidrot aktieriem dažādu mediju izmantošanas ietveršanu līgumos ar reklāmas aģentūrām. 

4. Biedru kopsapulci sasaukt 10. martā klātienē ar iespēju pieslēgties attālināti ar potenciālu balsošanu par jautājumiem pirms sapulces. Par kopsapulces laiku vienoties ar LTDS, sasaucot LTDS Pārstāvju sapulci tajā pašā dienā.

5. Igaunijas aktieru savienība vēlas slēgt starptautiskus sadarbības līgumus, tajā skaitā ar LaPAA. Igaunijas aktieru savienība par savu pārstāvēto izpildītāju izpildījumiem sabiedriskajā medijā saņem 79 tūkstoši eiro gadā, kas ir aptuveni uz pusi vairāk, kā LaPAA. Aptuveni pusi no šiem ieņēmumiem sastāda filmu dublāža, ko LaPAA licences līgums neiekļauj. 2025. gadā tiks slēgts jauns līgums ar sabiedrisko mediju, un šis būtu pārrunājams punkts. Jautājums, kā monitorēt izpildījumus? I. Pētersone komentē, ka sabiedriskajam medijam šāda monitoringa sistēma jau ir, ko izmanto LaIPA, bet monitoringa sistēma ir neprecīza un uzrāda mazāk, nekā reāli tiek atskaņots, līdz ar to LaIPAi šobrīd ir tiesvedība ar LTV. Balstoties uz direktīvu, LTV un LR būtu pienākums monitoringa sistēmu sakārtot un sniegt informāciju arī LaPAA. Vēl Igaunijas aktieru savienības ieņēmumus sastāda biedru nauda pusprocenta apmērā no algas vai saņemtās atlīdzības, kā arī KM dotācijas darbības nodrošināšanai, kas nav paredzēts Latvijā. Igaunijas AS pati nefiksē visus izpildītājus Igaunijas produkcijās, atšķirībā no LaPAA, kas var uzrādīt visus igauņu aktierus, kas piedalījušies Latvijas producētos projektos. Šis jautājums jāatrisina Igaunijas AS. Igaunijas AS cer, ka pēc starptautiska līguma noslēgšanas tā varētu pavirzīties tuvāk norunai ar privātajām televīzijām, un viņiem nesamazinātu % no sadalāmās nesēju atlīdzības. Igauņu tikšanās ar Lietuvu plānota februārī. LaPAA padome lemj, ka izdevīgāk ir slēgt sadarbības nodomu protokolu starp Latviju, Igauniju un Lietuvu par sadarbību noteiktos punktos, kas atšķirībā no līguma būtu juridiski vienkāršāk, un parādītu sadarbības rezultātus.

J. Johansons sola līgumu iztulkot, dalīties ar Padomi, ieplānojot klātienes tikšanos tā apspriešanai.

Sapulces vadītājs  (K. Znotiņš)                 
Protokolists  (D. Kondraša)

IZRAKSTS PAREIZS
Biedrības „Latvijas Profesionālo aktieru apvienība”       						
Valdes loceklis          						(Jānus Johansons)
Rīgā, 2024. gada 16. decembrī

